

**REPUBLIKA HRVATSKA**

**ISTARSKA ŽUPANIJA**

**GRAD POREČ-PARENZO**

**CITTÀ DI POREČ - PARENZO**

**Gradonačelnik**

**KLASA: 250-01/23-01/02**

**URBROJ: 2163-6-09/01-23-5**

**Poreč-Parenzo, 4. prosinca 2023.**

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 02/13, 10/18 i 2/21), na prijedlog Upravnog odjela za opću upravu Grada Poreča-Parenzo od dana 28.11.2023. godine (KLASA: 250-01/23-01/01; URBROJ: 2163-6-22/01-23-4), Gradonačelnik Grada Poreča-Parenzo donio je sljedeći

**ZAKLJUČAK**

**1.** Utvrđuje se prijedlog Odluke o izmjeni Odluke o kriterijima za financiranje Javne vatrogasne postrojbe Centra za zaštitu od požara Poreč u 2023. godini te se dostavlja Gradskom vijeću Grada Poreča-Parenzo na donošenje u priloženom tekstu.

**2.** Na sjednici Gradskog vijeća po potrebi će dodatna obrazloženja Odluke iz točke 1. ovog

zaključka dati Darko Saftić, pročelnik Upravnog odjela za opću upravu.

Prilog:

-Prijedlog Odluke s obrazloženjem

**GRADONAČELNIK**

**Loris Peršurić**

**DOSTAVITI**:

1. Gradskom vijeću, ovdje,

2. Upravni odjel za opću upravu, ovdje,

3. Pismohrana, ovdje.

|  |  |
| --- | --- |
| |  | | --- | |  | |
|  |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO** |
| **CITTÀ DI POREČ - PARENZO** |
| **Gradsko vijeće** |
| **KLASA:** |
| **URBROJ:** |
| **Poreč-Parenzo, 2023.** |
|  |

Na temelju članka 7.stavak 2. Uredbe o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2023. godinu (,,Narodne novine“ broj 8/23), odredbi Odluke o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2023. godini (,,Narodne novine“ broj 8/23) i članka 86. Statuta Grada Poreča-Parenzo („Službeni glasnik Grada Poreča-Parenzo“ broj 02/13, 10/18 i 2/21), Gradsko vijeće Grada Poreča-Parenzo na sjednici održanoj dana \_\_\_\_\_\_\_ 2023. donijelo je sljedeću

**ODLUKU**

**o izmjeni Odluke o kriterijima za financiranje Javne vatrogasne postrojbe**

**Centra za zaštitu od požara Poreč u 2023. godini**

**Članak 1.**

U Odluci o kriterijima za financiranje Javne vatrogasne postrojbe Centra za zaštitu od požara Poreč u 2023. godini („Službeni glasnik Grada Poreča-Parenzo“ broj 3/23), članak 2. mijenja se i glasi:

„Članak 2.

Sredstva za decentraliziranu funkciju vatrogastva iz članka 1. ove Odluke, u ukupnom iznosu od **501.320,00 eura** raspoređuju se na:

1. Rashode za zaposlene u JVP CZP Poreč u iznosu od **461.521,00 eura** i

2. Materijalne rashode za JVP CZP Poreč u iznosu od **39.799,00 eura**.“

**Članak 2.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Zoran Rabar**

**DOSTAVITI**:

1. Gradonačelnik, ovdje,

2. Upravni odjel za opću upravu, ovdje,

3. Pismohrana, ovdje.

**OBRAZLOŽENJE**

**Pravna osnova za donošenje Odluke:**

Člankom 7.stavak 2. Uredbe o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2023. godinu ("Narodne novine" broj 8/2023), propisano je da su korisnici pomoći izravnanja, na temelju Odluke o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2023. godini ("Narodne novine" broj 8/2023) dužni donijeti vlastite odluke o kriterijima i mjerilima te načinu financiranja redovite djelatnosti javnih vatrogasnih postrojbi u 2023. godini u okvirima prava iz iznosa bilančnih prava.

Člankom 86. Statuta Grada Poreča-Parenzo („Službeni glasnik Grada Poreča-Parenzo“ broj 02/2013, 10/2018 i 2/2021) propisano je da Gradsko vijeće, na prijedlog Gradonačelnika, donosi gradski Proračun i provedbene akte Proračuna sukladno propisima, a time i predloženu Odluku kao provedbeni akt Proračuna.

**Postojeće stanje:**

Preuzimanjem vatrogastva u nadležnost lokalne samouprave 2000. godine, temeljem Zakona o ustanovama i Zakona o vatrogastvu, Grad Poreč i Općine Sv. Lovreč, Kašelir-Labinci, Vižinada, Višnjan i Vrsar, Sporazumom su osnovale ustanovu Javna vatrogasna postrojba, "Centar za zaštitu od požara Poreč" (u daljnjem tekstu: JVP CZP Poreč). Naknadno, 2007. godine kao osnivači iste ustanove pridružile su se i novoosnovane Općine Funtana i Tar-Vabriga. Aneksom I Sporazuma o osnivanju javne ustanove JVP-CZP Poreč od 30.12.2020. osnivači su odredili i način, odnosno udjele za osiguravanje sredstava za redovan rad ustanove. Republika Hrvatska, u skladu sa Zakonom o financiranju jedinica lokalne i područne (regionalne) samouprave, Uredbom o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2023. godinu, sudjeluje u financiranju vatrogastva - javnih vatrogasnih postrojbi, na način da namjenski prepušta prihode iz dodatnog udjela poreza na dohodak.

Odlukom o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2023. godini utvrđeni se minimalni financijski standardi za financiranje rashoda za zaposlene, te materijalne i financijske rashode javnih vatrogasnih postrojbi u 2023. godini, koje snosi Republika Hrvatska.

Bilančna prava za financiranje redovnog funkcioniranja JVP CZP Poreč, temeljem navedenih propisa prepuštaju se svim osnivačima, razmjerno njihovom udjelu u financiranju te ustanove. Financiranje JVP CZP Poreč, uz znanje i suglasnost svih ostalih osnivača - Općina, u cijelosti ide kroz gradski Proračun za 2023. godinu („Službeni glasnik Grada Poreča-Parenzo“ broj 11/22.)

**Osnovna pitanja koja se uređuju Odlukom:**

Odlukom se utvrđuju kriteriji i mjerila za financiranje rashoda redovite djelatnosti Javne vatrogasne postrojbeCentra za zaštitu od požara Poreč, sukladno i u okviru sredstava određenih Uredbom o načinu izračuna iznosa pomoći izravnanja za decentralizirane funkcije jedinica lokalne i područne ( regionalne) samouprave za 2023. godinu i Odlukom o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2023. godini.

Predloženom Odlukom usklađuje se raspored sredstava određenih Uredbom o načinu izračuna iznosa pomoći izravnanja za decentralizirane funkcije jedinica lokalne i područne ( regionalne) samouprave za 2023. godinu i Odlukom o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2023. godini sa planiranim rashodima u II. Izmjenama Financijskog plana JVP CZP Poreč za 2023. odnosno sa III. Izmjenama i dopunama Proračuna Grada Poreča-Parenzo za 2023.

**Cilj donošenja Odluke:**

Donošenje Odluke ima za cilj ostvarenje uvjeta za izvršenje Proračuna Grada Poreča-Parenzo propisanih Zakonom o proračunu te ostalim zakonskim i podzakonskim propisima.

**Sredstva potrebna za ostvarenje Odluke:**

Sredstva za ostvarenje predložene Odluke osigurat će se iz sredstava pomoći za decentralizirano financiranje redovite djelatnosti javnih vatrogasnih postrojbi u 2023. godini, a prikazat će se i raspoređivati sukladno i temeljem važećeg Proračuna Grada Poreča-Parenzo za 2023.